Пројекат развоја локалне инфраструктуре и институционалног јачања локалних самоуправа
ЛИИД пројекат
ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС РАДОВА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВОЂЕЊА И СЛ.

Изградња линијског парка на катастарској парцели број 900/1 к.о. Брдо,
општина Нова Варош

1. ОСНОВНИ ПОДАЦИ:
Локација: к.п. 900/1 КО Брдо, Нова Варош
Намена: Линијски парк са реконструкцијом пешачке стазе
Површина обухвата: 34.779 м²
Дужина стазе: 475,74 м
Ширина стазе: 3,50 м
Класификација објекта: 211201 и 211202

2. ОПИС РЕШЕЊА
Пројектом је предвиђено формирање савременог линијског парка дуж постојеће трасе пешачке стазе на парцели 900/1 КО Брдо.
Постојећа стаза биће реконструисана и прилагођена савременим стандардима, при чему је предвиђена изградња нове пешачке стазе ширине 3,50 м која прати постојећу трасу дужином од приближно 476 м. Конструкција стазе пројектована је тако да обезбеди дуготрајност, стабилност и отпорност на временске утицаје, уз могућност приступа интервентних и сервисних возила када је то потребно.
Посебна пажња посвећена је уређењу зелених површина. Пројектом се задржава постојећа висока дрвенаста вегетација, чиме се чувају природне вредности простора и аутентичан амбијент шумског окружења. Предвиђена је допуна зеленила новим садницама које ће бити пажљиво позициониране у односу на постојећу инфраструктуру и природне карактеристике терена.
Линијски парк биће опремљен урбаним мобилијаром и садржајима намењеним одмору и рекреацији посетилаца, чиме ће простор добити нову функцију јавног окупљања и боравка на отвореном.

3. Начин спровођења контроле: Наручилац је обавезан да обезбеди вршење стручног надзора над извођењем радова и извршењем уговорних обавеза извођача радова.

4. Начин обезбеђивања гаранције квалитета: За све уграђене материјале и изведене радове извођач радова је дужан да поседује сертификате квалитета, атесте издате од акредитованих лабораторија у складу са прописима и стандардима за типове објеката предвиђених техничком документацијом.

5. Гарантни рок: Гарантни рок за квалитет изведених радове износи 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда наручиоцу.

[bookmark: _GoBack]6. Рок за извођење радова износи максимално 150 календарских дана, рачунајући од дана увођења у посао.

7. Средство обезбеђења које се доставља уз понуду : 
Понуђач је у обавези да достави меницу за озбиљност понуде, у износу од 3 % од укупне вредности понуде без ПДВ, са роком важења 60 дана од дана јавног отварања понуда, која мора бити неопозива, без права на приговор, безусловна и платива на први позив у корист Општине Нова Варош, Ул. Карађорђева бр. 32, матични број 07239017, ПИБ 101067624, текући рачун број 840-37640-19 - Управа за Трезор.
Наручилац има право да меницу за озбиљност понуде активира у следећим случајевима:
• у случају да понуђач одустане од своје понуде у року важења понуде
• у случају да понуђач не достави доказе о испуњености критеријума за квалитативни избор привредног субјекта у складу са чланом 119. Закона о јавним набавкама
• у случају да понуђач неосновано одбије да закључи уговор о јавној набавци
• у случају да понуђач не достави обезбеђење за извршење уговора о јавној набавци односно:
- ако изабрани понуђач у року од 15 дана од дана закључења уговора, Наручиоцу не достави  банкарску гаранцију за добро извршење посла.

8. Средства обезбеђења која се достављају након закључења уговора:
•	у року од 15 дана од дана закључења уговора доставља се банкарска гаранција за правдање аванса у висини траженог аванса;
•	у року од 15 дана од дана закључења уговора доставља се банкарска гаранција за испуњење уговорних обавеза у висини од 10% од укупне вредности уговора без ПДВ;
•	приликом примопредаје радова доставља се банкарска гаранцију за отклањање грешака у гарантном року у висини од 5% од укупне вредности изведених радова без ПДВ-а;
•	Извођач радова је дужан да осигура радове, раднике, материјал и опрему од уобичајених ризика до њихове пуне вредности (осигурање објекта у изградњи) и достави наручиоцу полису осигурања, за цео период извођења радова. Извођач радова је такође дужан да достави наручиоцу полису осигурања од одговорности за штету причињену трећим лицима и стварима трећих лица.

9. Начин, рок и услови плаћања: Наручилац плаћа Извођачу радова износ без ПДВ наведен у овереним привременим ситуацијама и окончаној ситуацији, односно исправно испостављеној фактури (рачуну), у року од 45 дана од дана пријема истих.

10. Рок важења понуде је 60 дана од дана отварања понуда.

11. Остала документа
Следећа документа, којима се може приступити преко наведених линкова, чине саставни део техничког описа и уговора:

· Пројекта за извођење (ПЗИ)
[https://www.novavaros.rs/dokumenta/Dokumenta%20za%20preuzimanje/pocetna/PLANSKADOK/PROG.RAZ.TURIZ.25-28/9-PZI-LinijskaStaza_2025.pdf]

· Контролна листа плана управљања утицајима пројекта на еколошко и друштвено окружење (ЕСМП Контролна листа)
[https://www.novavaros.rs/dokumenta/Dokumenta%20za%20preuzimanje/pocetna/%D0%9B%D0%98%D0%98%D0%94/LIID_ESMP-KL_Nova%20Varos.docx]

· План укључивања заинтересованих страна (СЕП)
[https://www.novavaros.rs/dokumenta/Dokumenta%20za%20preuzimanje/pocetna/%D0%9B%D0%98%D0%98%D0%94/LIID-PlanUklj.Zainter.Strana.pdf]

· Планска документација ………… („Службени лист општине Нова Варош“, бр. 11/2013) 
[http://www.mediafire.com/download/2o9bsw22c5kb6s9/NV.rar]

Све трошкове који произилазе из обавеза које су додељене извођачу у оквиру Контролне листе плана управљања утицајима пројекта на еколошко и друштвено окружење (ЕСМП Контролна листа) и Плана укључивања заинтересованих страна (СЕП), понуђач (извођач) треба да обрачуна и укључи у одговарајуће позиције Обрасца структуре цене.

